Source: http://www.garantovana.sk/aktuality/8bb2054e40/?tx_ttnews%5Bpointer%5D=4
Timestamp: 2018-06-22 19:02:34+00:00
Document Index: 4858491

Matched Legal Cases: ['súd ', 'súd ', 'súd ', 'súd ', 'súd ', 'súd ']

Aktuality: 1. garantovaná
> Pozvánka na riadne valné zhromaždenie
Informácie o spracovaní osobných údajov nájdete na tomto odkaze
Odvolanie EK vo veci exekučného konania
Spoločnosti bolo dňa 9.4.2018 doručené odvolanie Európskej komisie proti uzneseniu Okresného súdu Bratislava I, ktorým súd vyhovel námietkam Spoločnosti proti exekúcii vedenej na návrh Európskej komisie.
Európska komisia v odvolaní vyslovila nesúhlas so závermi súdu obsiahnutými v predmetnom uznesení.
Spoločnosť v súčasnosti pripravuje písomné vyjadrenie k odvolaniu Európskej komisie, ktoré následne zašle na príslušný súd. O odvolaní Európskej komisie bude rozhodovať Krajský súd v Bratislave.
Rozhodnutie súdu vo veci exekučného konania
Spoločnosti bolo dňa 20.3.2018 doručené uznesenie, ktorým súd vyhovel námietkam Spoločnosti voči exekučnému konaniu na návrh Európskej komisie v plnom rozsahu.
Proti výroku uznesenia súdu prvého stupňa môže Európska komisia podať odvolanie v lehote 15 dní.
Celý spor je dôsledkom rozdielneho spôsobu výpočtu úrokov z omeškania, ktoré si Európska komisia od Spoločnosti nárokuje. Ku koncu roku (31.12.2017) tvorila Spoločnosť na spornú sumu rezervu vo výške 1.978.778 EUR.
Spoločnosť bude aj k ďalšiemu postupu v uvedenom spore prikladať mimoriadne vysokú pozornosť a bude konať všetky kroky smerujúce k ochrane jej majetku.
Oznámenie zmeny v osobe akcionára
Emitent - spoločnosť 1.garantovaná a.s., so sídlom: Dvořákovo nábrežie 8, Bratislava 811 02, IČO: 31 400 434, zápis v: Obchodnom registri Okresného súdu Bratislava I, odd.: Sa, vl. č.: 893/B (ďalej len „1.garantovaná a.s.“) dňa 17.8.2017 o 09:00 hodine oznamuje nasledovné regulované informácie: Do spoločnosti 1.garantovaná a.s. boli dňa 7.8.2017 a 8.8.2017 doručené oznámenie o zmene v osobe akcionára v dôsledku nadobudnutia akcií spoločnosti 1.garantovaná a.s. prijatých na obchodovanie na regulovanom trhu, s ktorými sú spojené hlasovacie práva, kde podiel na hlasovacích právach spoločnosti 1.garantovaná a.s., ktorý oznamujúca osoba vlastní, presiahol limit 25%.
Spoločnosti bolo doručené upovedomenie o začatí exekučného konania v prospech Európskej komisie na zvyšnú časť pohľadávky, ktorú Spoločnosť považuje za spornú.
Vzhľadom na skutočnosť, že Spoločnosť považuje túto pohľadávku za neoprávnenú sa ako povinný voči exekúcii odvolala . Až do vynesenie rozsudku bude Spoločnosť naďalej využívať všetky možné obranné prostriedky.
pozvanka_riadne_valne_zhromazdenia_21_6_2017.pdf Pozvánka na valné zhromaždenie
Pozvánka na riadne valné zhromaždenie 29.6.2016
Pozv_riadneVZ29_6_2016.pdf Pozvánka na riadne valné zhromaždenie
Pozvanka_na_valne_zhromazdenie.pdf Pozvánka na riadne valné zhromaždenie
oznamenie_o_zvolani_riadneho_valneho_zhromazdenia.pdf Pozvánka na riadne valné zhromaždenie
Rozhodnutie Všeobecného súdu Európskej únie
Všeobecný súd Európskej únie dnes potvrdil pokutu, ktorú spoločnosti 1.garantovaná a.s., udelila Európska komisia v roku 2009.
Uvedená pokuta bola udelená 1.garantovanej a Nováckym chemickým závodom (NCHZ) vo výške 19,6 mil. EUR za účasť bývalej dcérskej spoločnosti 1.garantovanej NCHZ na karteli acetylidu vápenatého a horčíka pre oceliarsky a plynárenský priemysel.
Rozsudok v plnom rozsahu potvrdil rozhodnutie Európskej komisie a zamietol všetky predložené právne argumenty spoločnosti 1.garantovaná, ktoré podľa nášho názoru dostatočným spôsobom zdôvodňovali pochybenie Európskej komisie pri prijatí rozhodnutia o obvinení 1.garantovanej po boku NCHZ a o neprimeranej výške pokuty.
Zdôvodnenie rozsudku je momentálne analyzované právnym zástupcom spoločnosti 1.garantovaná. Po ukončení právnej analýzy sa bude predstavenstvo spoločnosti zaoberať ďalšími krokmi.
25.4.2012 sa koná ústne pojednávanie v Luxemburgu
Všeobecný súd Európskej únie už rozhodol o dátume konania ústneho pojednávania vo veci obvinenia 1.garantovanej zo strany Európskej komisie z účasti na kartelovej dohode dodávateľov granulátov acetylidu vápenatého. Pojednávanie sa bude konať 25.apríla 2012 o 14,30 v Luxemburgu. Samotný výsledok súdneho sporu je však podľa odhadov právnych zástupcov 1.garantovanej možné očakávať až v lehote 12 mesiacov od konania uvedeného pojednávania.
Súdny spor 1.garantovanej a Európskej komisie sa viaže k rozhodnutiu prijatému Európskou komisiou dňa 22.júla 2009. Týmto rozhodnutím boli udelené pokuty dodávateľom granulátov acetylidu vápenatého a horčíka za jediné a opakované porušenia ustanovení článku 81 Zmluvy o založení Európskeho spoločenstva a článku 53 Dohody o Európskom hospodárskom priestore. Porušenie spočívalo v delení trhu, určení kvót, prideľovaní zákazníkov, určovaní cien a výmene citlivých obchodných informácii.
Pokuta bola rozhodnutím Európskej komisie udelená aj spoločnosti 1.garantovaná, ktorá však nikdy nebola priamym účastníkom kartelu.1.garantovaná bola pokutovaná len v dôsledku uplatňovania zásady osobnej zodpovednosti. 1.garantovaná mala v čase trvania kartelu viac ako 70%-ný podiel na spoločnosti Novácke chemické závody, ktorá bola podľa záverov komisie priamym účastníkom kartelu.
Kvôli nesúhlasu s postupom uplatňovaným Európskou komisiou podala 1.garantovaná ešte 2.októbra 2009 žalobu na súd v Luxemburgu, prostredníctvom ktorej sa domáha zrušenia udelenej pokuty, čo sa jej týka, resp. minimálne zníženie úrovne udelenej pokuty z pôvodných 19,6 mil. €, na max. 2,1 mil. EUR.
1.garantovaná je v danej právnej veci zastupovaná renomovanou právnou kanceláriou White & Case LLP, so sídlom v Bruseli.
Oznámenie o zmene sídla spoločnosti 13. júl 2008
Spoločnosť 1.garantovaná, a.s. si dovoľuje prostredníctvom tohto oznamu informovať svojich akcionárov, partnerov ako aj širšiu verejnosť o zmene sídla spoločnosti. Zmena sa uskutočnila 23. júla 2008. Doterajšia adresa...
V Bratislave sa konalo valné zhromaždenie 1.garantovanej 25. jún 2008
Dnes sa v budove Bratislavského kultúrneho a informačného strediska konalo riadne valné zhromaždenie akciovej spoločnosti 1. garantovaná, a.s. Rokovanie začalo o 11:00 a zúčastnili sa ho akcionári, reprezentujúci...
Správa zo zasadnutia dozornej rady 17. jún 2008
Zasadnutie dozornej rady otvorila predsedníčka Ing. Martina Kyjaci, PhD. o 13.00 hod. Skonštatovala, že všetci členovia dozornej rady súhlasili so spôsobom a termínom zvolania tohto zasadnutia, vzhľadom na...
Predstavenstvo zvolalo riadne valné zhromaždenie 23. máj 2008
Tohtoročné riadne valné zhromaždenie spoločnosti 1.garantovaná, a.s. sa bude konať 25. júna 2008 v v budove Bratislavského kultúrneho a informačného strediska, so sídlom Nábr. arm. gen. L. Svobodu 3 v Bratislave,...
1.garantovaná vyhlásila tender na predaj spoločnosti Jasná Nízke Tatry 07. máj 2008
Spoločnosť 1.garantovaná, a.s. v zmysle rozhodnutia svojich akcionárov vyhlásila medzinárodný tender na predaj svojho majoritného podielu (72,21% akcií) v spoločnosti Jasná Nízke Tatry, a.s. O konaní tendra investorov...
Správa zo zasadnutia dozornej rady 06. máj 2008
Zasadnutie dozornej rady otvorila predsedkyňa Ing. Martina Kyjaci, PhD. o 13.00 hod. a privítala všetkých prítomných členov. Skonštatovala, že všetci členovia dozornej rady súhlasili so spôsobom a termínom...
Správa zo spoločného zasadnutia predstavenstva a dozornej rady 04. marec 2008
Hlavnou témou dnešného spoločného zasadnutia predstavenstva a dozornej rady 1.garantovanej, a.s. bola problematika pohľadávky spoločnosti Whigham voči spoločnosti SOLIVARY, a.s. Prešov a jej prípadný dopad na 1.garantovanú,...
1.garantovaná dnes predala akcie spoločnosti ŠTÚDIO KOLIBA, a.s. (v konkurze) a tiež pohľadávky voči tejto spoločnosti 29. február 2008
Spoločnosť 1.garantovaná, a.s. dnes podpísala zmluvy o predaji akcií a pohľadávok, ktoré doteraz vlastnila spolu s jej dcérskou spoločnosťou M.M.B.M., spol. s r. o. voči spoločnosti ŠTÚDIO KOLIBA, a.s. ktorá sa nachádza už od...
Správa zo zasadnutia dozornej rady 18. február 2008
Zasadnutie dozornej rady otvoril jej predseda JUDr. Ivan Hanic o 14:00 hod. Prítomní boli všetci jej členovia, zasadnutia sa zúčasnil aj člen predstavenstva 1. garantovanej a.s. Ing. Patrik Reisel. V úvode rokovania sa...
Správa zo zasadnutia predstavenstva 04. február 2008
Zasadnutie predstavenstva 1.garantovanej,a.s., ktorého sa zúčastnili všetci členovia tohto orgánu, otvoril o 17,00 hod. jeho predseda Ing. Igor Rattaj. Člen predstavenstva Ing. Patrik Reisel v úvode oboznámil prítomných...
Predchádzajúca 1 2 3 4 5 6 7 8 9 10 11 Nasledujúca